ფეისალ II
ფეისალ II (არაბ. الملك فيصل الثاني; დ. 2 მაისი, 1935, ბაღდადი, ერაყის სამეფო — გ. 14 ივლისი, 1958, ბაღდადი, ერაყის სამეფო) — ერაყის სამეფოს მესამე და უკანასკნელი მეფე. ჰაშიმიდების დინასტიის წარმომადგენელი. ერაყის არმიის ფელდმარშალი და ფლოტის ადმირალი. მოკლეს 14 ივლისის რევოლუციის დროს. ფეისალ II ავტოკატასტროფაში დაღუპული გაზი I-ის ერთადერთი შვილი იყო, როდესაც მამამისი გარდაიცვალა იგი 4 წლის იყო და მისი რეგენტი გახდა მამის ბიძაშვილი აბდ ალ-ილაჰი, რომელიც ფეისალის სრულწლოვნობამდე ფაქტობრივად სახელმწიფოს მეთაური იყო. ფეისალ II გარდაიცვალა ერაყის რევოლუციის დროს. რევოლუციის შედეგად ქვეყანა რესპუბლიკად გამოცხადდა. ჰაშიმიდების დინასტიამ ერაყში არსებობა შეწყვიტა.